Mange i udlandet undrer sig for tiden. For hvad er der dog sket med det lille harmoniske velfærdssamfund mod nord, som er kendt for sin åbenhed, generøsitet og lighed, og hvor man hellere end gerne har hjulpet mennesker i nød i den tredje verden?

Man undrer sig over tonen i udlændingedebatten. Over den stramme udlændingepolitik. Over spyttemanden.

Men pointen er, at de to billeder af Danmark – det homogene lighedssamfund med de gavmilde danskere og samfundet, der har svært ved at håndtere indvandringen – er to sider af samme sag.